כוח אורנט

כוח אורנט (שם מדעי: Varanus ornatus) הוא מין של כוח החיה באפריקה שמדרום לסהרה. בעבר נחשב לתת-מין של כוח הנילוס וגם היום הוא נתון לוויכוח על סיווגו.

מאפיינים 
כוח זה מזכיר מאוד את כוח הנילוס הגדול ממנו והוא מגיע לאורך 1.7-1.6 מטרים בממוצע (הארוכים שבהם מגיעים לאורך שני מטרים). צבעו מירוק זית עד לשחור ועליו פסים צהובים וגם הבטן צהובה. הזנב והצוואר שריריים ואפורים יותר משאר הגוף, והם עוזרים לכוח לנוע במהירות. הוא גם שחיין ומטפס די טוב. הלסתות מוארכות ובעלי שיניים חדות וכן הלשון ארוכה. כוחים אלה יכולים לחיות שנים רבות בשבי.

הוא חי ביערות, ביצות וביצות מנגרובים במערב ומרכז אפריקה במדינות: גינאה, סיירה לאון, ליבריה, גאנה, ניגריה, קמרון, גינאה המשוונית, גבון, הרפובליקה המרכז אפריקאית, הרפובליקה הדמוקרטית של קונגו ובנין. קיים קושי להבדיל בינו לבין כוח הנילוס. עם זאת, הוא כהה וקטן ממנו, וגם נפוץ הרבה פחות.

לא ידוע מה מצב שימורו של הכוח אך הוא נפגע מציד, סחר למטרות גידול וכריתת היערות בהם הוא חי.

קישורים חיצוניים

בעלי חיים שתוארו ב-1803
טקסונים שתוארו בידי פרנסואה מארי דודין
כוחיים
הרפובליקה הדמוקרטית של קונגו: זוחלים
גאנה: זוחלים
קמרון: זוחלים
בעלי חיים בביצות מנגרובים